## Turisme convida a descobrir la Comunitat Valenciana este pont d’octubre amb plans per a tots els gustos

*** A través del seu canals digitals, Turisme Comunitat Valenciana arreplega i difon opcions i activitats per als pròxims dies festius**

[Turisme Comunitat Valenciana](https://www.comunitatvalenciana.com/va/inici) ha preparat una sèrie d’accions per a suggerir escapades per Castelló, València i Alacant amb motiu de la celebració del 9 d’Octubre, festiu en la Comunitat Valenciana, i del 13 d’octubre, festiu a Andalusia, Aragó, Astúries, Castella i Lleó i Extremadura.

Així, a través d’un [butlletí informatiu](https://www.comunitatvalenciana.com/va/newsletters), [continguts específics en el portal](https://www.comunitatvalenciana.com/va/inspirat/pont-octubre) i publicacions en [xarxes socials](https://www.comunitatvalenciana.com/va/xarxes-socials), s’ha construït una autèntica pluja d’idees per a gaudir de plans i destinacions: [senderisme](https://www.comunitatvalenciana.com/va/turisme-esportiu/senderisme), [paisatges únics](https://www.comunitatvalenciana.com/va/espais-naturals), [rutes culturals](https://www.comunitatvalenciana.com/va/turisme-cultural/rutes-culturals), [museus](https://www.comunitatvalenciana.com/va/museus) i gastronomia, entre d’altres.

Així mateix, l’[agenda d’activitats](https://www.comunitatvalenciana.com/va/esdeveniments) de [www.comunitatvalenciana.com](https://www.comunitatvalenciana.com/va/inici) s’actualitza amb propostes perfectes per a celebrar els festius d’una manera especial, amb visites guiades, celebracions del 9 d’octubre, festivals de música, jornades gastronòmiques i molt més.

Pot ser un bon moment per a descobrir paisatges d’interior, com el dels impactants [Orgues de Benitandús](https://www.comunitatvalenciana.com/va/mediterrani-en-accio/organos-de-benitandus), en ple cor del Parc Natural de la Serra d’Espadà. O per a escoltar la història del [Tresor de Villena](https://www.comunitatvalenciana.com/va/mediterrani-en-accio/tresor-de-villena), una singular troballa de l’Edat del Bronze.

També s’han plantejat suggeriments per a [escapades de tardor a la ciutat de València](https://www.comunitatvalenciana.com/va/itineraris/tardor-en-valencia-ciutat) i recorreguts arquitectònics amb els quals conéixer [ponts espectaculars](https://www.comunitatvalenciana.com/va/inspirat/ruta-ponts-comunitat-valenciana). Sense oblidar que la suau tardor en la Comunitat Valenciana és perfecta per a redescobrir platges i cales o per a assaborir [vins increïbles](https://www.comunitatvalenciana.com/va/turisme-rural-i-natural/enoturisme).

En definitiva, Turisme Comunitat Valenciana convida a aprofitar este pont i l’inici de la tardor per a reconnectar amb el territori, els seus paisatges, la seua cultura i la seua gastronomia, i gaudir d’una tardor plena d’experiències. Perquè cada pla és una nova manera de viure i sentir la Comunitat Valenciana.

Fecha: 08/10/2025